বস্তার জেলা
বস্তার জেলা ভারতের মধ্যভাগে অবস্থিত ছত্তিশগড় রাজ্যের একটি জেলা। জেলা সদর শহর জগদলপুর। জেলার আয়তন ১০,৭৫৫.৭৯ বর্গকিলোমিটার । বস্তার জেলা উত্তর-পশ্চিমে নারায়ণপুর জেলা, উত্তরে কোন্দাগাঁও জেলা, পূর্বে নবরংপুর জেলা ও কোরাপুট জেলা দ্বারা এবং দক্ষিণ ও দক্ষিণ পশ্চিমে দান্তেওয়াড়া জেলা এবং পশ্চিমে মহারাষ্ট্রের গড়চিরোলি জেলা দ্বারা আবদ্ধ। এই জেলার সংস্কৃতি মূলত আদিবাসী সংস্কৃতি এবং ওড়িয়া সংস্কৃতির মিশ্রণ। 